CELEX: 32014D0092
Language: ro
Date: 2014-02-14 00:00:00
Title: 2014/92/UE: Decizia de punere în aplicare a Comisiei din 14 februarie 2014 de modificare a anexei II la Decizia 97/794/CE de stabilire a anumitor modalități de aplicare a Directivei 91/496/CEE a Consiliului privind controalele veterinare ale animalelor vii importate din țări terțe [notificată cu numărul C(2014) 750]  Text cu relevanță pentru SEE

18.2.2014   
            
            
               RO
            
            
               Jurnalul Oficial al Uniunii Europene
            
            
               L 46/18
            
         
      DECIZIA DE PUNERE ÎN APLICARE A COMISIEI
   
   din 14 februarie 2014
   de modificare a anexei II la Decizia 97/794/CE de stabilire a anumitor modalități de aplicare a Directivei 91/496/CEE a Consiliului privind controalele veterinare ale animalelor vii importate din țări terțe
   [notificată cu numărul C(2014) 750]
   (Text cu relevanță pentru SEE)
   (2014/92/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (1), în special articolul 4 alineatul (5), articolul 5 al doilea paragraf și articolul 7 alineatul (2) și articolul 8 partea B,
   întrucât:
   
               (1)
            
            
               Decizia 97/794/CE a Comisiei (2) stabilește anumite modalități de aplicare a Directivei 91/496/CEE privind controalele veterinare ale animalelor vii importate din țări terțe.
            
         
               (2)
            
            
               Articolul 4 din decizia menționată anterior prevede că, în timpul controalelor fizice prevăzute la articolul 4 alineatul (2) din Directiva 91/496/CEE, animalele biongulate și ecvideele vii trebuie să fie descărcate la punctul de control la frontieră în prezența medicului veterinar oficial și să fie supuse unei inspecții care să stabilească dacă sunt apte să călătorească, precum și unui examen clinic, care poate să includă prelevarea de probe. Aceste examene, precum și prelevarea de probe se efectuează în conformitate cu anexa II la Decizia 97/794/CE.
            
         
               (3)
            
            
               Anexa II la Decizia 97/794/CE prevede că cel puțin 3 % din loturile de animale biongulate și ecvidee trebuie să fie supuse lunar unei prelevări de probe serologice, cu scopul de a controla conformitatea cu normele de sănătate stabilite în certificatul veterinar însoțitor.
            
         
               (4)
            
            
               Articolul 2 litera (c) din Directiva 2009/156/CE a Consiliului (3) prevede o definiție pentru ecvideele înregistrate, dintre care caii înregistrați reprezintă o subcategorie taxonomică în conformitate cu articolul 19 din directiva respectivă. Prin urmare, se poate decide ca importurile dintr-o țară terță sau dintr-o parte a unei țări terțe să fie limitate la anumite specii sau categorii de ecvidee sau să se stabilească condiții speciale pentru admiterea temporară pe teritoriul Uniunii a ecvideelor înregistrate sau a ecvideelor destinate unor utilizări speciale sau pentru reintroducerea lor pe teritoriul Uniunii după ce au fost exportate temporar.
            
         
               (5)
            
            
               Prin adoptarea Deciziilor 92/260/CEE (4) și 93/195/CEE (5) ale Comisiei privind măsurile sanitare și certificarea veterinară pentru admiterea temporară a cailor înregistrați și pentru reintroducerea cailor înregistrați pentru curse, competiții si evenimente culturale, după exportul temporar și prin limitarea, în conformitate cu Decizia 2004/211/CE a Comisiei (6) a importurilor în Uniune de ecvidee provenind din anumite țări terțe doar la caii înregistrați, astfel cum se menționează în anexa I la Decizia 93/197/CEE a Comisiei (7), Comisia, nu numai că a definit caii înregistrați drept o subcategorie taxonomică a ecvideelor înregistrate definite la articolul 2 litera (c) din Directiva 2009/156/CE, dar a și ținut seama de riscurile limitate care decurg din introducerea acestor animale în Uniune.
            
         
               (6)
            
            
               Având în vedere experiența dobândită, se pare că, în cazul cailor înregistrați, rata de 3 % de prelevare de probe de sânge nu este justificată de avantajele preconizate în ceea ce privește monitorizarea conformității cu normele de sănătate stabilite în certificatele sanitar-veterinare însoțitoare. Prin urmare, în cazul cailor înregistrați, rata fixă de prelevare de probe pentru testele serologice ar trebui să fie înlocuită cu o prelevare de probe adecvate bazată pe riscuri, în cazul în care se consideră necesar de către medicul veterinar oficial de la punctul de control la frontieră.
            
         
               (7)
            
            
               Prin urmare, anexa II la Decizia 97/794/CE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa II la Decizia 97/794/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 14 februarie 2014.
      
         
            Pentru Comisie
         
         Tonio BORG
         
         
            Membru al Comisiei
         
      
   
   
      (1)  JO L 268, 24.9.1991, p. 56.
   
      (2)  Decizia 97/794/CE a Comisiei din 12 noiembrie 1997 de stabilire a anumitor modalități de aplicare a Directivei 91/496/CEE a Consiliului privind controalele veterinare ale animalelor vii importate din țări terțe (JO L 323, 26.11.1997, p. 31).
   
      (3)  Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (JO L 192, 23.7.2010, p. 1).
   
      (4)  Decizia 92/260/CEE a Comisiei din 10 aprilie 1992 privind măsurile sanitare și certificarea veterinară pentru admiterea temporară a cailor înregistrați (JO L 130, 15.5.1992, p. 67).
   
      (5)  Decizia 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale, după exportul temporar (JO L 86, 6.4.1993, p. 1).
   
      (6)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
   
      (7)  Decizia 93/197/CEE a Comisiei din 5 februarie 1993 privind condițiile de sănătate animală și certificarea veterinară la importul de ecvidee înregistrate și ecvidee pentru reproducție și producție (JO L 86, 6.4.1993, p. 16).
   
      ANEXĂ
      Partea III din anexa II la Decizia 97/794/CE se înlocuiește cu următorul text:
      
         „III.   Proceduri pentru prelevarea de probe
         
         Prelevarea de probe în vederea verificării respectării normelor de sănătate din certificatul veterinar însoțitor se va efectua astfel:
         
                     1.
                  
                  
                     Cel puțin 3 % din loturile de animale vor fi supuse lunar unei prelevări de probe pentru testele serologice, cu excepția cailor înregistrați conform definiției prevăzute la articolul 2 litera (c) din Directiva 2009/156/CE a Consiliului (1) și vor fi însoțite de un certificat de sănătate individual care să ateste respectarea normelor de sănătate animală stabilite în deciziile adoptate în conformitate cu articolul 15 litera (a) și cu articolul 19 literele (a) și (b) din directiva respectivă.
                     Cel puțin 10 % din animalele din fiecare lot selectat pentru prelevare de probe, așa cum se menționează la primul paragraf, vor fi supuse prelevării de probe, cu un minimum de patru animale. Acest procentaj trebuie mărit în cazul în care se descoperă probleme.
                  
               
                     2.
                  
                  
                     În urma unei evaluări a riscurilor de către medicul veterinar oficial, se pot preleva probele necesare de la oricare animal dintr-un lot prezentat la punctul de control la frontieră.
                  
               
      
         (1)  Directiva 2009/156/UE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (JO L 192, 23.7.2010, p. 1).”